РЕГЛАМЕНТ (ЕО) № 1232/2007 НА КОМИСИЯТА
от 22 октомври 2007 година
за дерогация от регламенти (ЕО) № 2058/96, (ЕО) № 1964/2006 и (ЕО) № 1002/2007 относно датите за подаване на заявленията и издаване на лицензиите за внос през декември 2007 г. във връзка с тарифните квоти в сектора на ориза
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1095/96 на Съвета от 18 юни 1996 г. относно прилагането на споразуменията, посочени в Списък CXL, изготвен след приключване на преговорите по член XXIV: 6 от ГАТТ (1), и по-специално член 1, параграф 1 от него,
като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (2), и по-специално член 13, параграф 1 от него,
като има предвид, че:
(1)
Регламент (ЕО) № 2058/96 на Комисията от 28 октомври 1996 г. относно откриването и управлението на тарифни квоти за натрошен ориз с код по КН 1006 40 00 за производство на хранителни изделия с код по КН 1901 10 (3) предвижда специални разпоредби по отношение на подаване на заявленията и издаване на лицензиите за внос на натрошен ориз в рамките на тарифната квота 09.4079.
(2)
Регламент (ЕО) № 1964/2006 на Комисията от 22 декември 2006 г. относно правилата за откриване и начина на управление на тарифната квота за внос на ориз с произход от Бангладеш, предвижда, съгласно Регламент (ЕИО) № 3491/90 на Съвета (4), специални разпоредби за подаване на заявленията и издаване на лицензиите за внос на ориз с произход от Бангладеш в рамките на тарифната квота 09.4517.
(3)
Регламент (ЕО) № 1002/2007 на Комисията от 29 август 2007 г. за определяне на подробни правила за прилагането на Регламент (ЕО) № 2184/96 на Съвета относно внос в Общността на ориз с произход от и идващ от Египет (5) предвижда специални разпоредби за подаване на заявленията и издаване на лицензиите за внос на ориз в рамките на тарифната квота 09.4094.
(4)
Предвид официалните празници през 2007 година следва да се дерогират за определени периоди регламенти (ЕО) № 2058/96, (ЕО) № 1964/2006 и (ЕО) № 1002/2007 във връзка с датите на подаване на заявленията за лицензии за внос и издаването на тези лицензии, за да се гарантира спазването на въпросните квотни обеми.
(5)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
1. Чрез дерогация от член 2, параграф 1, втора алинея от Регламент (ЕО) № 2058/96 заявления за лицензии за внос на натрошен ориз в рамките на тарифната квота 09.4079 се подават за 2007 година най-късно до 17 декември 2007 г., 13,00 часа брюкселско време.
2. Чрез дерогация от член 4, параграф 3 от Регламент (ЕО) № 1964/2006 заявления за лицензии за внос на ориз с произход от Бангладеш в рамките на тарифната квота 09.4517 се подават за 2007 година най-късно до 17 декември 2007 г., 13,00 часа брюкселско време.
3. Чрез дерогация от член 2, параграф 3 от Регламент (ЕО) № 1002/2007 заявленията за лицензии за внос на ориз, който произхожда и е внесен от Египет, в рамките на тарифната квота 09.4094 се подават за 2007 година най-късно до 14 декември 2007 г., 13,00 часа брюкселско време.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 октомври 2007 година.